Diari Oficial de la Generalitat Valenciana


Sumari del DOGV 5564, del 26-07-2007 (2007/9381)

RESOLUCIÓ de 27 de març de 2007, del conseller de Territori i Habitatge, per la qual s'aproven definitivament les modificacions puntuals núm. 4.1, 4.2, 4.3, 4.4., 4.5, 4.6 i 5.1 del Pla general d'ordenació urbana del municipi d'Ibi.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9381


Data del document
:   27-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Ibi
    * pla d'urbanisme

RESOLUCIÓ de 27 de març de 2007, del conseller de Territori i Habitatge, per la qual s'aproven definitivament les modificacions puntuals núm. 4.1, 4.2, 4.3, 4.4., 4.5, 4.6 i 5.1 del Pla general d'ordenació urbana del municipi d'Ibi. [2007/9381]  
Vist l'expedient relatiu a les modificacions puntuals núm. 4.1, 4.2, 4.4, 4.5, 4.6 i 5.1 del Pla general, del municipi d'Ibi, i de conformitat amb els següents  
Antecedents de fet  
Primer. El projecte es va sotmetre a informació pública durant un mes mitjançant un acord del Ple de l'Ajuntament del dia 9 de maig de 2005, i l'anunci es va publicar en el Diari Oficial de la Comunitat Valenciana núm. 5111, de 10 d'octubre de 2005, i en el diari Información d'11 d'octubre del mateix any. Després del pertinent període d'exposició pública, en el qual no es van presentar al·legacions, el Ple de l'Ajuntament, en sessió del dia 5 de desembre de 2005, el va aprovar provisionalment en pronunciaments independents cadascuna d'elles.  
Segon. La documentació està integrada per memòria justificativa, normes urbanístiques i plànols d'ordenació.  
Tercer. Les modificacions tenen, respectivament, els objectes següents:  
a) Modificació puntual núm. 4. 1. Creació d'un nou equipament i afecta un solar situat al carrer Major i accés des d'aquest mateix vial i del paral·lel Carrer Empedrat. La superfície afectada en la modificació és de 271,92 m², els quals passen d'una qualificació de NZ-1/CA (norma zonal 1 nucli antic) a NZ-10/EQ (norma zonal 10 dotacional- equipament). La reserva de sòl dotacional es deixarà sense ús específic dins de les categories definides en l'article 9.10.1 per als equipaments, podent-li assignar els usos de les categories 1ª, 2ª i 4ª.  
b) Modificació puntual núm. 4.2. Modificació de la qualificació d'una parcel·la dotacional, actualment inclosa en la qualificació NZ.10 Dotacional, amb la categoria 6ª ?Espais lliures i zones verdes-. La proposta modifica aquesta categoria assenyalant dues edificacions existents com equipaments públics dins de les categories 1ª, 2ª i 4ª. La superfície afectada per la proposta desqualifica 1.240,54 m² d'espai lliure per a qualificar-lo com a equipament.   
c) Modificació puntual núm. 4.4. Ampliar la superfície d'una parcel·la dotacional EL-70, plaça dels Reis Mags, inclosa en la qualificació NZ-10 dotacional, categoria 6ª ?espais lliures i zones verdes- en una superfície total de 761,60 m² de viari, a fi d'enllaçar dues zones verdes d'aquestes característiques.  
d) Modificació puntual núm. 4.5. Reubicació dins d'una superfície destinada a sòl dotacional públic, d'una superfície d'espai lliure, en concret la EL-56 i dos equipaments (EQ-53 i EQ-41) alhora que es planteja la modificació de la categoria d'aquests últims, passant de la categoria 1ª, punts a) i b) a la categoria 4ª. La finalitat d'aquesta és la unió de les superfícies destinades a equipaments, actualment dividides per l'espai lliure, a fi de permetre un ús més racional d'aquestes.  
e) Modificació puntual núm. 4.6. Canvi de norma zonal 8 en zones de transformació ?possible canvi d'ús industrial al residencial característic de la zona- que es manifesta en la possibilitat que es produïsca en les parcel·les indicades en els plans adjunts un canvi de la qualificació 5/UNI III a la qualificació NZ-2/EC III, responent a la tipologia d'edificació entre parets mitgeres sobre alineació exterior, amb pati o sense d'illa, amb ús característic residencial, en compte d'habitatges unifamiliars adossats en illa tancada amb tres plantes habitables. El canvi no comporta variació cap d'edificabilitat i ocupació de sòl lucratiu, afectant únicament les consideracions tipològiques exposades. Tampoc supera el màxim d'habitatges previst en el PGOU.  
f) Modificació puntual núm. 5.1. Creació d'un nou equipament i afecta un sòl inclòs en la unitat d'execució I-1 amb una superfície de 1.829,85 m² en forma de vial i 5.060,88 m² de parcel·la destinada a equipament. El sòl afectat per la modificació qualificat com NZ-10 Dotacional passa d'estar inclòs en la categoria 6ª ?espais lliures i zones verdes- a estar inclòs en les categories 1ª, 2ª i 4ª, possibilitant la construcció d'un edifici destinat a ús educatiu, cultural, administratiu-institucional i assistencial.  
Quart. La Comissió Territorial d'Urbanisme, en sessió celebrada el dia 3 de maig de 2006, va acordar informar favorablement les modificacions puntuals núm. 4.1, 4.2, 4.3, 4.4., 4.5, 4.6 i 5.1 del Pla general d'ordenació urbana del municipi d'Ibi, i proposa al conseller de Territori i Habitatge la seua aprovació definitiva, previ el dictamen del Consell Jurídic Consultiu.  
Cinqué. Aquesta conselleria va sol·licitar en data 27 de juny de 2006 el corresponent dictamen del Consell Jurídic Consultiu de la Comunitat Valenciana d'acord amb el que estableix l'article 10.8.e) de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana. Així mateix amb data 23 de juny de 2006, es va emetre un informe favorable pel conseller de Territori i Habitatge emés basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 12 de març de 2007, s'emet dictamen del Consell Jurídic Consultiu de la Comunitat Valenciana en el qual es conclou que el projecte de modificacions puntuals núm. 4.1, 4.2, 4.4, 4.5, 4.6 i 5.1 del Pla general d'Ibi és conforme amb l'ordenament jurídic.  
Fonaments de dret  
Primer. La tramitació s'ha fet d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en avant LRAU).   
Segon. La documentació està completa segons l'article 27 de la LRAU.  
Tercer. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quart. Aquesta modificació puntual comporta una diferent qualificació o ús urbanístic de zones verdes, per la qual cosa la seua aprovació requereix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de l'esmentada Llei.  
D'altra banda, i atés que la modificació té com a objecte una diferent zonificació o ús urbanístic de zones verdes previstes en el Pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, el qual va ser emés en sentit favorable en data 12 de març de 2007.  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, i conforme el Consell Jurídic Consultiu de la Comunitat Valenciana, resolc:  
Aprovar definitivament les modificacions puntuals núm. 4.1, 4.2, 4.3, 4.4., 4.5, 4.6 i 5.1 del Pla general d'ordenació urbana del municipi d'Ibi.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableix els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que crega oportú.  
València, 27 de març de 2007.- El conseller de Territori i Habitatge: Estéban Gonzalez Pons.